Odense Adresse-Contoirs Efterretninger, 1847-11-20
Det kan saaledes ikke erkjendes, at Hovedstadens Skuespilhuus væsentlig har Noget forud for det Odenseske, hvad Sikkerheden betræffer, medens det derimod under den fremkaldte Comparation, maaskee kunne siges, at man histovre har en mindre god Belysning, et mindre godt Maskineri, og endnu en tredie Ting, som Odense Skuespilhuus slet ikke har, nemlig et ikke ringe Antal af Rotter. - Naar Hr. Milo i sin Brand-Annonce synes at bebreide Borgerrepræsentationen, at den for mindre vigtige Forretninger tilsidesætter den: "at reorganisere Brandvæsenet, idet han frakjender de Mænd, der staae i Spidsen for dette, den fornødne Kraft og Jndflydelse imod nu tilværende Mangler", da kunde herved bemærkes, at de Eligerede efter Forordningen af 24 Octbr. 1837 ikke have nogen Competence til et saadant Foretagende, medens Byens Brand= og Vandvæsen, ifølge gjeldende Lovbestemmelser sorterer under en særegen Commission og Bestyrrise, saa at det vilde være et Overgreb, hvis de Eligerede foretoge sig en saadan Omændring. Jkke destomindre har Borgerrepræsentationen af Forslagsveien og ved indbemeldte Commissions billigelse seet den Foranstaltning gjennemført, at en extraordinair Sprøite er anskaffet, hvilken ved Gouverneurens kraftige Medvirkning er sat under det militaire Vagtmandskabs Assistence, saaledes at dette Mandskab i det samme Moment Brandsignalet gives iler til Brandstedet, hvilket selvfølgelig skeer langt tidligere end det ordinaire Brandcorps kan samles, og, forsynet med Slukningsaparater, komme til Jldsvaaden. Og ligesom en saadan øieblikkelig Slukningshielp i Jldens første Moment er af største Vigtighed, saaledes har ogsaa denne Jndretning med heldige Virkninger stadfæstet saadant. Forslagsviis have ogsaa de Eligerede bevirket en saadan Forandring ved Brandsignalerne, at Jndvaanerne med Vished kunne vide, om Branden er paa Landet eller i Byen, og i sidste Fald i hvilket Qvarteer, og hvilke Signaler ere knyttede til en saadan Jndretning, at Brandsprøiternes med Udgifter forbundne Transport ud i Landjurisdictionerne ordentligviis ikkun vil finde Sted naar Jldsvaaden er indenfor en Circumference af 2 Mile, idet Transporten til fjernere Steder i Regelen er unyttig. Men udenfor saadanne Forslagsmidler at gaae ind paa at omstøde det Bestaaende, fordi Hr. Milo frakjender de Mænd der staae i Spidsen for Brandvæsenet den behørige Capacitet, vilde som bemærket vistnok blive anseet som et Overgreb fra de Eligeredes Side, og med saameget større Føie som de Mænd, der staae i Spidsen for Odense Brandvæsen, i Følge Reskriptet af 27 Mai 1835, ere Amtmanden i Odense Amt og Politimesteren i Odense Bye. Naar endelig Hr. Milo yttrer sin Forundring over de fattige Brædebeklædninger hvormed han har seet en og anden Gavl udstafferet, naar Naboen nedbryder sit Huus, saa at han ikke veed hvor Jlden under en større Brand vilde kunne finde en Dæmning eller et Sted hvortil Forsvaret kunde støtte sig, da kan han i Forordningen af 6 April 1832, saavel som i den Strænghed hvormed den gjennemføres her i Odense, finde tilstrækkelig Beroligelse, idet denne Anordning, der kraftig haandhæves, har bevirket at en stor Mængde brandfrie Gavle og Skillerumme imellem Bygningerne allerede ere opførte og fremdeles ville blive opførte, saa at Byen aarligt vinder betydeligt og forøget Betryggelse imod de større Jldsvaader. Man behøver saaledes ikke at blive ilde tilmode naar en eller anden Gavl demaskeres, saasom dette i Regelen er et Tegn til at Byen dersteds ved en nye brandfrie Skillevæg vil vinde et forøget Værn imod Jldens Forplantelse. Odense den 19 November 1847. S. Hansen. (Forlangt indrykket.) Maa trykkes. G. Klaumann. Flere Venner, have i No. 259 af denne Avis for Torsdagen den 18de, stillet et Spørgsmaal til mig ang, den af Hr. Elias B. Muus i Anledning af Artiklen i dette Blads No. 170 og 172 for Aaret 1844 anlagte og den 1ste d. M. her ved Bytingsretten atter paadømte Sag. Jdet jeg ikke indseer rettere, end at dette Spørgsmaal er udrundet af Jnteresse for denne Sags rette indre Sammenhæng, har jeg den Fornøielse at svare de ærede flere Venner: at Underretsdommen er appelleret til den kongel. Landsoverret til Underkjendelse og Tilsidesættelse. Commerup. Odense den 19 Novbr. 1847.